Eugenijus Šaltis

Eugenijus Šaltis (g. 1952 m. sausio 1 d. Vaiguva, Kelmės raj.) – Lietuvos pedagogas, žurnalistas, Tauragės visuomenės veikėjas.

Biografija 
1969 m. baigė Kelmės rajono Vaiguvos vidurinę mokyklą, 1974 m. baigė Šiaulių pedagoginį institutą Klaipėdos muzikos fakultetą, įgijo lietuvių kalbos literatūros ir muzikos mokytojo specialybę.

1974 m. Tauragės 2-osios vidurinės mokyklos lietuvių kalbos ir muzikos mokytojas, 1982 m. Tauragės vykdomojo komiteto Kultūros skyriaus vedėjas, 1988 m. Tauragės Jovarų vidurinės mokyklos direktorius.

1982 m. laimėjo pirmąją vietą pramogų vedėjų konkurse, buvo pakviestas dalyvauti visasąjunginiame konkurse, vykusiame Gelendžiko mieste (Šiaurės Kaukaze), pripažintas laureatu (tarp 260 dalyvių). Po dešimties metų darbo mokykloje užsiėmė žurnalistiniu darbu įvairiuose rajono laikraščiuose. 1993 m. laikraščio „Tauragiškių balsas“ žurnalistas, kultūros centro masinių renginių režisierius. 2003 m. Tauragės apskrities viršininko administracijos Socialinių reikalų, švietimo ir kultūros departamento Kultūros, sporto ir turizmo skyriaus vedėjas. Yra išleidęs poezijos knygas "Grojimas šukomis" (2014), "Virš miestelio varpinės" (2021), kompaktinę eilėraščių plokštelę "Mažorai ir minorai", redagavęs keliolika tauragiškių autorių knygų.

2017 m. apdovanotas Tauragės rajono garbės ženklu „Už nuopelnus Tauragės rajonui“.

2018 m. pranešė paliekantis užimamas pareigas Tauragės kultūros centre.

2023 m.  Tauragės rajono tarybos 2023 m. balandžio 14 d. sprendimu Nr. 1-105 už ypatingus nuopelnus ir indėlį į Tauragės rajono gyvenimą  suteikiamas Tauragės rajono garbės piliečio vardas.

Šaltiniai 

Lietuvos pedagogai
Lietuvos žurnalistai